
TLAČOVÁ SPRÁVA

Zriadenie expertnej skupiny pre výskum práv dieťaťa

Bratislava 21. 11. 2025


Právnická fakulta Univerzity Komenského v Bratislave a Úrad Komisára pre deti v rámci Memoranda o vzájomnej spolupráci zriadili Expertnú skupinu pre výskum práv dieťaťa. Prvé zasadnutie skupiny sa konalo dňa 21.11.2025 o 10.00 na pôde Právnickej fakulty Univerzity Komenského v Bratislave a okrem členov skupiny sa ho zúčastnili aj dekan Právnickej fakulty prof. JUDr. Eduard Burda, PhD., Komisár pre deti prof. MUDr. Jozef Mikloško, PhD. a prodekanka Právnickej fakulty pre spoluprácu s odbornou verejnosťou a ďalšie vzdelávanie JUDr. Laura Fotopulosova, PhD., LL.M.. 

Táto expertná skupina sa bude zaoberať výskumom práv dieťaťa a otázkami implementácie Dohovoru o právach dieťaťa v podmienkach Slovenskej republiky. Medzi jej činnosti bude patriť prijímať stanoviská a závery na základe svojich výskumných aktivít v oblasti práv dieťaťa pre odbornú verejnosť a poskytovať vedecké  a odborné podklady   Komisárovi pre deti v súlade s jeho  činnosťou.

Členmi Expertnej skupiny sa na základe spoločného menovacieho dekrétu dekana Právnickej fakulty Univerzity Komenského v Bratislave a Komisára pre deti stali:


 Mgr. Petronela Luprichová Cvengrošová, PhD. , Právnická fakulta UK v Bratislave - predsedníčka
 doc. JUDr. Katarína Burdová, PhD. , Právnická fakulta UK v Bratislave
 JUDr. Lukáš Turay, PhD. , Právnická fakulta UK v Bratislave
 Mgr. Tamara Čipková, PhD. , Právnická fakulta UK v Bratislave
 JUDr. Jana Michaličková, PhD., LL.M., Úrad Komisára pre deti - podpredsedníčka
 JUDr. Katarína Rusňáková, Úrad Komisára pre deti
[bookmark: _GoBack] JUDr. Margita Medveczká, Úrad Komisára pre deti
 JUDr. Andrej Peter, Úrad Komisára pre deti

